Ego Humbertus, dominus Bellijoci, notum facio omnibus præsentes litteras inspecturis, quod si ratione vel occasione acollectionis et societatis quam abbas et conventus Cluniacensis mihi et successoribus meis dominis Bellijoci fecerunt de villa de Tossei cum pertinenciis, ad decanatum de Alpaiaco olim pertinente, damnum, injuria vel gravamen ecclesiæ Cluniacensi vel membris aut rebus eorundem a quoquam factum fuerit vel illatum, ego illud pro posse meo teneor prosequi et vindicare tanquam mihi proprie esset forefactum. In cujus rei testimonium, sigillum meum præsentibus litteris duxi apponendum. Datum die mercurii post quindenam Paschæ, anno Domini Mº CCº XXXIII.